pythainlp/thailaw-v1.0 huggingface dataset:
ประกาศอธิบดีกรมสรรพากร

เกี่ยวกับอากรแสตมป์ (ฉบับที่ 40)

เรื่อง หลักเกณฑ์ วิธีการ และเงื่อนไข การยกเว้นอากรแสตมป์เกี่ยวกับธุรกรรมการแปลงสินทรัพย์เป็นหลักทรัพย์

-------------------------------------------------------------------

          อาศัยอํานาจตามความใน (27) ของมาตรา 6 แห่งพระราชกฤษฎีกาออก ตามความในประมวลรัษฎากร ว่าด้วยการยกเว้นรัษฎากร (ฉบับที่ 10) พ.ศ. 2500 ซึ่ง แก้ไขเพิ่มเติมโดยพระราชกฤษฎีกาออกตามความในประมวลรัษฎากร ว่าด้วยการยกเว้น รัษฎากร (ฉบับที่ 335) พ.ศ.2541 อธิบดีกรมสรรพากรประกาศ ดังต่อไปนี้


ข้อ ๑ การกระทําตราสารที่ต้องเสียอากรแสตมป์ ที่จะได้รับยกเว้นต้องเป็นการกระทําตราสารในโครงการการแปลงสินทรัพย์เป็นหลักทรัพย์ ที่ได้รับอนุมัติจากสํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ต้องมีการบันทึกบัญชีตามมาตรฐานการบัญชี ซึ่งเป็นที่รับรองทั่วไป


ข้อ ๓ ประกาศนี้ให้ใช้บังคับ ตั้งแต่วันที่ 6 พฤศจิกายน พ.ศ. 2541 เป็นต้นไป


ผู้มีอํานาจลงนาม - ประกาศ ณ วันที่ 14 มิถุนายน พ.ศ. 2542

 

จักรี รัตยันตรกร

อธิบดีกรมสรรพากร
ประกาศอธิบดีกรมสรรพากร

เกี่ยวกับอากรแสตมป์ (ฉบับที่ 39)

เรื่อง กําหนดวิธีการชําระอากรเป็นตัวเงินแทนการปิดแสตมป์อากรสําหรับตราสารบางลักษณะ

---------------------------------------------------------

          อาศัยอํานาจตามความในมาตรา 11 และมาตรา 103(3) แห่งประมวล รัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 10) พ.ศ. 2496 และมาตรา 123 ทวิ แห่งประมวลรัษฎากร ซึ่งแก้ไขเพิ่มเติมโดยพระราช บัญญัติแก้ไขเพิ่มเติมประมวลรัษฎากร (ฉบับที่ 12) พ.ศ. 2497 อธิบดีกรมสรรพากร โดยอนุมัติรัฐมนตรีว่าการกระทรวงการคลัง ประกาศดังต่อไปนี้


ข้อ ๑ ให้เพิ่มความต่อไปนี้เป็นวรรคสอง ของความหมายคําว่า “ธนาคาร” ของข้อ 2 แห่งประกาศอธิบดีกรมสรรพากร เกี่ยวกับอากรแสตมป์ (ฉบับที่ 22) เรื่อง กําหนดวิธีการชําระอากรเป็นตัวเงินแทนการปิดแสตมป์อากรสําหรับตราสารบางลักษณะ ลงวันที่ 25 กรกฎาคม พ.ศ. 2527

          “กรณีเช็คสําหรับผู้เดินทาง ตามลักษณะแห่งตราสาร 15. แห่งบัญชีอัตรา อากรแสตมป์ ธนาคารให้หมายความรวมถึงบริษัทหรือห้างหุ้นส่วนนิติบุคคลที่ตั้งขึ้นตาม กฎหมายของต่างประเทศ ซึ่งได้ดําเนินการออกเช็คเดินทางระหว่างประเทศในประเทศ ไทยด้วย”


ข้อ ๒ ให้ยกเลิกความในข้อ 5 วรรคสอง แห่งประกาศอธิบดีกรมสรรพากร เกี่ยวกับอากรแสตมป์ (ฉบับที่ 22) เรื่อง กําหนดวิธีการชําระอากรเป็นตัวเงินแทน การปิดแสตมป์อากรสําหรับตราสารบางลักษณะ ลงวันที่ 25 กรกฎาคม พ.ศ. 2527 และให้ใช้ความต่อไปนี้แทน

          “ให้ธนาคารระบุข้อความในตราสาร ตามข้อ 3 ว่า “ชําระอากรแล้ว” หรือ “Stamp Duty Paid” ก่อนจ่ายตราสาร”


ข้อ ๓ ประกาศนี้ให้ใช้บังคับ ตั้งแต่วันที่ 1 มกราคม พ.ศ. 2542


ผู้มีอํานาจลงนาม - ประกาศ ณ วันที่ 2 พฤศจิกายน พ.ศ. 2541

 

ร้อยเอกสุชาติ เชาว์วิศิษฐ

อธิบดีกรมสรรพากร
ประกาศอธิบดีกรมสรรพากร

เกี่ยวกับอากรแสตมป์ (ฉบับที่ 38)

เรื่อง กําหนดวิธีการชําระอากรเป็นตัวเงินแทนการปิดแสตมป์อากรสําหรับตราสารบางลักษณะ

-------------------------------------------------------

          อาศัยอํานาจตามความในมาตรา 11 และมาตรา 103(3) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 10) พ.ศ. 2496 และมาตรา 123 ทวิ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติม ประมวลรัษฎากร (ฉบับที่ 12) พ.ศ. 2497 อธิบดีกรมสรรพากรโดยอนุมัติรัฐมนตรีว่าการ กระทรวงการคลังประกาศดังต่อไปนี้


ข้อ ๑ ให้ยกเลิกความใน (1) ของข้อ 3 แห่งประกาศอธิบดีกรมสรรพากร เกี่ยวกับอากรแสตมป์ (ฉบับที่ 22) เรื่อง กําหนดวิธีการชําระอากรเป็นตัวเงินแทนการปิด แสตมป์อากรสําหรับตราสารบางลักษณะ ลงวันที่ 25 กรกฎาคม พ.ศ. 2527 ซึ่งแก้ไขเพิ่มเติม โดยประกาศอธิบดีกรมสรรพากรเกี่ยวกับอากรแสตมป์ (ฉบับที่ 25) เรื่อง กําหนดวิธีการชําระ อากรเป็นตัวเงินแทนการปิดแสตมป์อากรสําหรับตราสารบางลักษณะ ลงวันที่ 28 กุมภาพันธ์ พ.ศ. 2528 และให้ใช้ความต่อไปนี้แทน

          (1) ตั๋วแลกเงินหรือตราสารทํานองเดียวกันที่ใช้อย่างตั๋วแลกเงิน เฉพาะที่ธนาคารประกอบกิจการในราชอาณาจักรหรือธนาคารประกอบกิจการนอกราชอาณาจักร เป็นผู้สั่งจ่าย ตามลักษณะแห่งตราสาร 9.(1) แห่งบัญชีอัตราอากรแสตมป์และใบรับฝาก เงินประเภทประจําของธนาคารโดยมีดอกเบี้ยตามลักษณะแห่งตราสาร13. แห่งบัญชีอัตรา อากรแสตมป์


ข้อ ๒ ให้ยกเลิกความใน (2) ของข้อ 3 แห่งประกาศอธิบดีกรมสรรพากร เกี่ยวกับอากรแสตมป์ (ฉบับที่ 22) เรื่อง กําหนดวิธีการชําระอากรเป็นตัวเงินแทนการปิด แสตมป์อากรสําหรับตราสารบางลักษณะ ลงวันที่ 25 กรกฎาคม พ.ศ. 2527 และให้ใช้ความต่อไปนี้แทน

          (2) เช็คที่ออกในประเทศไทยหรือที่ออกในต่างประเทศตามลักษณะ แห่งตราสาร 12. แห่งบัญชีอัตราอากรแสตมป์


ข้อ ๓ ให้ยกเลิกความใน (1) ของข้อ 4 แห่งประกาศอธิบดีกรมสรรพากร เกี่ยวกับอากรแสตมป์ (ฉบับที่ 22) เรื่อง กําหนดวิธีการชําระอากรเป็นตัวเงินแทนการปิด แสตมป์อากรสําหรับตราสารบางลักษณะ ลงวันที่ 25 กรกฎาคม พ.ศ. 2527 ซึ่งแก้ไขเพิ่ม เติมโดยประกาศอธิบดีกรมสรรพากร เกี่ยวกับอากรแสตมป์ (ฉบับที่ 25) เรื่อง กําหนดวิธี การชําระอากรเป็นตัวเงินแทนการปิดแสตมป์อากรสําหรับตราสารบางลักษณะ ลงวันที่ 28 กุมภาพันธ์ พ.ศ. 2528 และให้ใช้ความต่อไปนี้แทน

          “(1) สําหรับตราสารตามข้อ 3(1) ให้ธนาคารผู้สั่งจ่ายหรือผู้ทรงคน แรกในประเทศไทยหรือผู้รับฝากแล้วแต่กรณีชําระอากรเป็นตัวเงินแทนการปิดแสตมป์”


ข้อ ๔ ประกาศนี้ให้ใช้บังคับตั้งแต่วันที่ 2 พฤษภาคม พ.ศ. 2540 เป็นต้นไป


ผู้มีอํานาจลงนาม - ประกาศ ณ วันที่ 2 พฤษภาคม พ.ศ. 2540

 

สมใจนึก เองตระกูล

อธิบดีกรมสรรพากร
ประกาศอธิบดีกรมสรรพากร

เกี่ยวกับอากรแสตมป์ (ฉบับที่ 36)

เรื่อง กําหนดประเภทเงินได้พึงประเมินเพื่อยกเว้นอากรแสตมป์สําหรับการมอบอํานาจให้บุคคลธรรมดาเป็นตัวแทนในการยื่นแบบแสดงรายการภาษีเงินได้

-------------------------------------------------

          อาศัยอํานาจตามความในมาตรา 6(22) แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 10) พ.ศ.2500 ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 281) พ.ศ.2538 อธิบดีกรมสรรพากรกําหนดประเภทเงินได้พึงประเมิน หลักเกณฑ์ วิธีการและเงื่อนไข เพื่อยกเว้นอากรแสตมป์ สําหรับการมอบอํานาจให้บุคคลธรรมดาเป็นตัวแทนในการยื่นแบบแสดงรายการภาษีเงินได้ ดังต่อไปนี้


ข้อ ๑ ผู้มอบอํานาจต้องมีเงินได้พึงประเมินในปีภาษีเฉพาะเงินได้ตามมาตรา 40 (1) แห่งประมวลรัษฎากร จากบริษัทหรือห้างหุ้นส่วนนิติบุคคลที่ได้แจ้งความประสงค์ขอเข้าร่วมโครงการยื่นแบบแสดงรายการภาษีเงินได้บุคคลธรรมดาด้วยสื่อคอมพิวเตอร์และได้รับอนุมัติแล้ว


ข้อ ๒ ผู้มอบอํานาจต้องมีเงินได้พึงประเมินถึงเกณฑ์ต้องยื่นแบบแสดงรายการตามมาตรา 56 แห่งประมวลรัษฎากร และคู่สมรสฝ่ายภริยาต้องมีเงินได้พึงประเมินเฉพาะเงินได้ตามมาตรา 40 (1) แห่งประมวลรัษฎากร และได้แยกยื่นรายการและเสียภาษีต่างหากจากสามี ตามมาตรา 57 เบญจ แห่งประมวลรัษฎากร


ข้อ ๓ บริษัทหรือห้างหุ้นส่วนนิติบุคคลที่ได้รับอนุมัติเข้าร่วมโครงการยื่นแบบแสดงรายการภาษีเงินได้บุคคลธรรมดาด้วยสื่อคอมพิวเตอร์จะต้องส่งแผ่นบันทึก แถบบันทึก หรือสื่อบันทึกข้อมูลในระบบคอมพิวเตอร์ตามเงื่อนไข ดังนี้

          (1) กรณีแถบบันทึกข้อมูล (TAPE) ต้องมีคุณสมบัติ

          (ก) เป็น NON-STANDARD (NO LABEL) เท่านั้น

          (ข) เป็น TAPE 9 TRACKS มี DENSITY 1,600 B.P.I.หรือ 6,250 B.P.I

          (ค) ใช้ EBCDIC CODE ของ IBM หรือ UNIVAC หรือ NEC ในการบันทึกข้อมูล

          (2) กรณีแผ่นบันทึก (DISKETTE) ต้องมีคุณสมบัติ

          (ก) ขนาด 31/2 นิ้ว แบบ HIGH DENSITY

          (ข) รหัสภาษาไทยที่ใช้บันทึกข้อมูลต้องใช้รหัส สมอ

          (ค) FILE ข้อมูลที่จัดทําต้องเป็น TEXT FILE ชนิด STANDARD FILE ที่มีลักษณะเหมือนกันทุกประการกับ TEXT FILE ที่ TRANSFER มาจาก FILE ของ DBASE III ที่ใช้คําสั่ง COPY DBASE FILE มาเป็น TEXT FILE ชนิด STANDARD FILE โดยใช้คําสั่ง USE (FILE NAME) และ COPY TO (FILE NAME) TXT SDF

          (3) สําหรับ FILE NAME ที่ตั้งชื่อเป็นภาษาอังกฤษต้องไม่เกิน 8 CHARACTERS โดยมี RECORD FORMAT (RECORD SIZE = 110 CHARACTERS และ BLOCK SIZE = 10 RECORD) ดังนี้



|  |  |  |
| --- | --- | --- |
| FIELD NO | COLUMN | ข้อมูลที่บันทึก |
| 1 | 1-10 | เลขประจําตัวผู้เสียภาษีอากรของหน่วยงาน/บริษัท |
| 2 | 11-20 | รหัสหน่วยงาน/แผนก/สาขาที่พนักงาน ลูกจ้างสังกัดอยู่ |
| 3 | 21-30 | รหัสประจําตัวหรือลําดับที่ของพนักงาน ลูกจ้าง |
| 4 | 31-40 | เลขประจําตัวผู้เสียภาษีอากรของพนักงาน ลูกจ้าง |
| 5 | 41-50 | คํานําหน้าชื่อ (ของพนักงาน ลูกจ้าง) |
| 6 | 51-80 | ชื่อ |
| 7 | 81-110 | นามสกุล |

 

          ประกาศนี้ให้ใช้บังคับตั้งแต่วันที่ 1 มกราคม พ.ศ. 2538 เป็นต้นไป


ผู้มีอํานาจลงนาม - ประกาศ ณ วันที่ 14 สิงหาคม พ.ศ.2538

 

ม.ร.ว.จัตุมงคล โสณกุล

อธิบดีกรมสรรพากร
ประกาศอธิบดีกรมสรรพากร

เกี่ยวกับอากรแสตมป์ (ฉบับที่ 34)

เรื่อง กําหนดจํานวนเงินหรือราคาที่ผู้ขาย ผู้ให้เช่าซื้อผู้รับเงินหรือผู้รับชําระราคาต้องออกใบรับ

----------------------------------------------------

          อาศัยอํานาจตามความในมาตรา 105 (1) และ (2) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ.2534 อธิบดีกรมสรรพากรกําหนดจํานวนเงินหรือราคาที่ผู้ขาย ผู้ให้เช่าซื้อ ผู้รับเงินหรือผู้รับชําระราคาต้องออกใบรับ ดังต่อไปนี้


ข้อ ๑ ให้บุคคลดังต่อไปนี้ต้องออกใบรับในทันทีทุกคราวที่รับเงินหรือรับชําระราคาไม่ว่าจะมีการเรียกร้องให้ออกใบรับหรือไม่ก็ตาม

          “(1) ผู้ประกอบการจดทะเบียนภาษีมูลค่าเพิ่มที่ประกอบกิจการขายสินค้าหรือให้บริการรายย่อยตามมาตรา 86/8 แห่งประมวลรัษฎากร ซึ่งได้รับเงินหรือรับชําระราคาจากการขายสินค้าหรือการให้บริการ รวมเงินหรือราคาที่ได้รับชําระแต่ละครั้งเกิน 1,000 บาท” 

          (แก้ไขเพิ่มเติมโดยประกาศอธิบดีกรมสรรพากร เกี่ยวกับอากรแสตมป์ (ฉบับที่ 49) ใช้บังคับ 1 มิถุนายน 2546 เป็นต้นไป)

          (2) ผู้ประกอบการจดทะเบียนภาษีมูลค่าเพิ่มที่เป็นผู้ประกอบการจดทะเบียนภาษีมูลค่าเพิ่มซึ่งต้องเสียภาษีตามมาตรา 82/16 แห่งประมวลรัษฎากร ซึ่งได้รับเงินหรือรับชําระราคาจากการขายสินค้าหรือการให้บริการรวมเงินหรือราคาที่ได้รับชําระ แต่ละครั้งเกิน 500 บาท

          (3) ผู้ประกอบการจดทะเบียนภาษีมูลค่าเพิ่มที่ไม่เข้ากรณีตาม (1) และ (2) และผู้ประกอบกิจการที่อยู่ในบังคับต้องเสียภาษีธุรกิจเฉพาะซึ่งได้รับเงินหรือรับชําระราคาจากการขายสินค้าหรือการให้บริการ หรือจากการกระทํากิจการ รวมเงินหรือราคาที่ได้รับชําระแต่ละครั้งเกิน 100 บาท

          (4) ผู้ประกอบการซึ่งได้รับยกเว้นภาษีมูลค่าเพิ่ม ตามมาตรา 81 และมาตรา 81/1 แห่งประมวลรัษฎากร และผู้ประกอบกิจการที่ประกอบกิจการที่ได้รับยกเว้นภาษีธุรกิจเฉพาะตามมาตรา 91/3 แห่งประมวลรัษฎากร ซึ่งได้รับเงินหรือรับชําระราคาจากการขายสินค้าหรือการให้บริการ หรือจากการกระทํากิจการ รวมเงินหรือราคาที่ได้รับชําระแต่ละครั้งเกิน 100 บาท


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2535 เป็นต้นไป


ผู้มีอํานาจลงนาม - ประกาศ ณ วันที่ 9 มีนาคม พ.ศ. 2534

 

บัณฑิต บุณยะปานะ

อธิบดีกรมสรรพากร
ประกาศอธิบดีกรมสรรพากร

เกี่ยวกับอากรแสตมป์ (ฉบับที่ 33)

เรื่อง กําหนดวิธีการชําระอากรเป็นตัวเงินแทนการปิดแสตมป์อากรสําหรับตราสารบางลักษณะ

------------------------------------------------------------

          อาศัยอํานาจตามความในมาตรา 11 และมาตรา 103 (3) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 10) พ.ศ.2496 และมาตรา 123 ทวิ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 12) พ.ศ.2497 อธิบดีกรมสรรพากรโดยอนุมัติรัฐมนตรีว่าการกระทรวงการคลังประกาศดังต่อไปนี้


ข้อ ๑ ในประกาศนี้

          “ตราสาร” หมายความว่า ตราสารที่ต้องชําระอากรเป็นตัวเงินตามประกาศนี้

          “บริษัทเงินทุน” หมายความว่า บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์

          “บริษัทเครดิตฟองซิเอร์” หมายความว่า บริษัทเครดิตฟองซิเอร์ตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์


ข้อ ๒ ให้กําหนดวิธีการชําระอากรเป็นตัวเงินแทนการปิดแสตมป์ ตามมาตรา 103 (3) แห่งประมวลรัษฎากร สําหรับตราสารตั๋วสัญญาใช้เงินเฉพาะที่บริษัทเงินทุนหรือบริษัทเครดิตฟองซิเอร์เป็นผู้ออกตั๋ว ตามลักษณะแห่งตราสาร 9. (2) แห่งบัญชีอัตราอากรแสตมป์ ท้ายหมวด 6 ในลักษณะ 2 แห่งประมวลรัษฎากร


ข้อ ๓ วิธีเสียอากรเป็นตัวเงินสําหรับตราสารข้อ 2 ให้ผู้ออกตั๋วชําระอากรเป็นตัวเงินแทนการปิดแสตมป์


ข้อ ๔ ให้บริษัทเงินทุนหรือบริษัทเครดิตฟองซิเอร์ระบุข้อความในตราสารตามข้อ 2 ว่า “ชําระอากรแล้ว” ก่อนจ่ายตราสาร


ข้อ ๕ เงินค่าอากรที่ต้องชําระตามข้อ 3 ให้บริษัทเงินทุนหรือบริษัทเครดิตฟองซิเอร์นําไปยื่นขอชําระและชําระเงิน ณ สํานักงานสรรพากรพื้นที่สาขาในเขตท้องที่ที่สํานักงานตั้งอยู่โดยใช้แบบขอเสียอากรเป็นตัวเงินตามที่อธิบดีกรมสรรพากรกําหนด และให้ชําระเดือนละ 2 งวด คือ

          (1) งวดแรก ค่าอากรที่ต้องชําระหรือได้รับเป็นตัวเงินตั้งแต่วันที่ 1 ถึงวันที่ 15 ของเดือน ให้นําไปยื่นชําระภายในวันที่ 22 ของเดือนเดียวกัน

          (2) งวดที่สอง ค่าอากรที่ต้องชําระหรือได้รับเป็นตัวเงินตั้งแต่วันที่ 16 ถึงวันสุดท้ายของเดือน ให้นําไปยื่นชําระภายในวันที่ 7 ของเดือนถัดไป"

          ( แก้ไขเพิ่มเติมโดยประกาศอธิบดีกรมสรรพากร เกี่ยวกับอากรแสตมป์ (ฉบับที่ 46) ใช้บังคับ 11 ตุลาคม 2545 เป็นต้นไป )


ข้อ ๖ ถ้าบริษัทเงินทุนหรือบริษัทเครดิตฟองซิเอร์มีความประสงค์จะขอชําระค่าอากรเป็นตัวเงินล่วงหน้าก่อนจ่ายตราสารตามข้อ 3 ให้ชําระล่วงหน้าได้ ณ สถานที่ดังกล่าวในข้อ 5 โดยใช้แบบขอเสียอากรเป็นตัวเงินตามแบบที่อธิบดีกรมสรรพากรกําหนด และไม่ต้องยื่นชําระเป็นเดือนละ 2 งวด ตามที่กําหนดในข้อ 5 อีก


ข้อ ๗ เมื่อบริษัทเงินทุนหรือบริษัทเครดิตฟองซิเอร์ได้นําเงินค่าอากรที่ต้องชําระเป็นตัวเงินไปชําระ ณ สถานที่และภายในกําหนดเวลาตามข้อ 5 หรือข้อ 6 เรียบร้อยแล้ว ก็ให้ถือว่าตราสารตามรายการในแบบขอเสียอากรเป็นตัวเงินของบริษัทเงินทุนหรือบริษัทเครดิตฟองซิเอร์ได้ปิดแสตมป์บริบูรณ์แล้ว


ข้อ ๘ ให้บริษัทเงินทุนหรือบริษัทเครดิตฟองซิเอร์ทําทะเบียนคุมตราสารตามข้อ 2 โดยแสดงหมายเลขตั๋วสัญญาใช้เงินที่มีอยู่ จ่ายไป และแสดงหมายเลขตั๋วสัญญาใช้เงินที่ได้เสียอากรแสตมป์แล้ว


ข้อ ๙ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2534 เป็นต้นไป


ผู้มีอํานาจลงนาม - ประกาศ ณ วันที่ 16 กันยายน พ.ศ. 2534

 

บัณฑิต บุณยะปานะ

อธิบดีกรมสรรพากร
ประกาศอธิบดีกรมสรรพากร

เกี่ยวกับอากรแสตมป์ (ฉบับที่ 32)

เรื่อง กําหนดวิธีการชําระอากรเป็นตัวเงินแทนการปิดแสตมป์อากรสําหรับตราสารบางลักษณะ

--------------------------------------------------------

          อาศัยอํานาจตามความในมาตรา 11 และมาตรา 103 (3) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 10) พ.ศ. 2496 และมาตรา 123 ทวิ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 12) พ.ศ. 2497 อธิบดีกรมสรรพากร โดยอนุมัติรัฐมนตรีว่าการกระทรวงการคลัง ประกาศดังต่อไปนี้


ข้อ ๑ ในประกาศนี้

          “ตราสาร” หมายความว่า ตราสารที่ต้องชําระอากรเป็นตัวเงินตามประกาศนี้

          “ตลาดหลักทรัพย์” หมายความว่า ตลาดหลักทรัพย์ตามกฎหมายว่าด้วยตลาดหลักทรัพย์แห่งประเทศไทย


ข้อ ๒ ให้กําหนดวิธีการชําระอากรเป็นตัวเงินแทนการปิดแสตมป์ตามมาตรา 103 (3) แห่งประมวลรัษฎากร สําหรับตราสารใบหุ้นหรือใบหุ้นกู้ เฉพาะที่ตลาดหลักทรัพย์เป็นนายทะเบียนหุ้น ตามลักษณะแห่งตราสาร 11. (1) แห่งบัญชีอัตราอากรแสตมป์ ท้าย หมวด 6 ในลักษณะ 2 แห่งประมวลรัษฎากร


ข้อ ๓ วิธีเสียอากรเป็นตัวเงินสําหรับตราสารตามข้อ 2 ให้ผู้ทรงตราสารชําระอากรเป็นตัวเงินแทนการปิดแสตมป์ โดยชําระไว้ต่อตลาดหลักทรัพย์


ข้อ ๔ ให้ตลาดหลักทรัพย์เป็นผู้รับชําระเงินค่าอากรจากผู้ที่ต้องเสียอากรตามข้อ 3 ระบุข้อความในตราสารนั้นว่า “ชําระอากรแล้ว” ก่อนจ่ายตราสารให้แก่ผู้ที่ต้องเสียอากร


ข้อ ๕ เงินค่าอากรที่ต้องชําระตามข้อ 3 และเงินค่าอากรที่รับชําระตามข้อ 4 ให้ตลาดหลักทรัพย์นําไปยื่นขอชําระและชําระเงิน ณ สํานักงานสรรพากรพื้นที่สาขาในเขตท้องที่ที่ตลาดหลักทรัพย์ตั้งอยู่โดยใช้แบบขอเสียอากรเป็นตัวเงินตามที่อธิบดีกรมสรรพากรกําหนดและให้ชําระเดือนละ 2 งวด คือ

          (1) งวดแรก ค่าอากรที่ต้องชําระหรือได้รับเป็นตัวเงิน ตั้งแต่วันที่ 1 ถึงวันที่ 15 ของเดือน ให้นําไปยื่นชําระภายในวันที่ 22 ของเดือนเดียวกัน

          (2) งวดที่สอง ค่าอากรที่ต้องชําระหรือได้รับเป็นตัวเงินตั้งแต่วันที่ 16 ถึงวันสุดท้ายของเดือน ให้นําไปยื่นชําระภายในวันที่ 7 ของเดือนถัดไป"

          ( แก้ไขเพิ่มเติมโดยประกาศอธิบดีกรมสรรพากร เกี่ยวกับอากรแสตมป์ (ฉบับที่ 45) ใช้บังคับ 11 ตุลาคม 2545 เป็นต้นไป )


ข้อ ๖ ถ้าตลาดหลักทรัพย์มีความประสงค์จะขอชําระค่าอากรเป็นตัวเงินล่วงหน้าก่อนจ่ายตราสารตามข้อ 3 ให้ชําระล่วงหน้าได้ ณ สถานที่ดังกล่าวในข้อ 5 โดยใช้แบบขอเสียอากรเป็นตัวเงินตามแบบที่อธิบดีกรมสรรพากรกําหนด และไม่ต้องยื่นชําระเป็นเดือนละ 2 งวด ตามที่กําหนดในข้อ 5 อีก


ข้อ ๗ เมื่อตลาดหลักทรัพย์ได้นําเงินค่าอากรที่ต้องชําระหรือได้รับเป็นตัวเงินไว้จากผู้ที่ต้องเสียอากร ไปชําระ ณ สถานที่และภายในกําหนดเวลาตามข้อ 5 และข้อ 6 เรียบร้อยแล้ว ก็ให้ถือว่าตราสารตามรายการในแบบขอเสียอากรเป็นตัวเงินของตลาดหลักทรัพย์ได้ปิดแสตมป์บริบูรณ์แล้ว


ข้อ ๘ ให้ตลาดหลักทรัพย์ทําทะเบียนคุมตราสารตามข้อ 2 โดยแสดงหมายเลขใบหุ้นที่มีอยู่ จ่ายไป และแสดงหมายเลขใบหุ้นที่เสียอากรแสตมป์แล้ว


ข้อ ๙ ประกาศนี้ให้ใช้บังคับตั้งแต่วันที่ 1 กันยายน พ.ศ. 2533 เป็นต้นไป


ผู้มีอํานาจลงนาม - ประกาศ ณ วันที่ 21 สิงหาคม พ.ศ. 2533

 

บัณฑิต บุณยะปานะ

อธิบดีกรมสรรพากร
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สบ.  45/2545

เรื่อง  การลดอัตราค่าธรรมเนียมการยื่นแบบแสดงรายการข้อมูล

                              

                    อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้ลดอัตราค่าธรรมเนียมการยื่นแบบแสดงรายการข้อมูลการเสนอขายหลักทรัพย์ให้แก่บริษัทที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย หากในขณะที่ครบกําหนดชําระค่าธรรมเนียมต่อสํานักงาน บริษัทดังกล่าวได้รับการจัดอันดับการกํากับดูแลกิจการโดยมีคะแนนรวมตั้งแต่เจ็ดคะแนนขึ้นไปจากสถาบันจัดอันดับความน่าเชื่อถือที่คณะกรรมการ ก.ล.ต. กําหนด และมีการเปิดเผยอันดับการกํากับดูแลกิจการนั้นต่อสาธารณชน  ทั้งนี้ ตามอัตราและหลักเกณฑ์ดังต่อไปนี้

                    (1) ร้อยละห้าสิบของอัตราค่าธรรมเนียมครั้งแรกตามข้อ 6 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 10/2541  เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 10 เมษายน พ.ศ. 2541 เฉพาะการเสนอขายหลักทรัพย์ที่ออกใหม่ที่ได้รับอนุญาตตามประกาศคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดพิเศษสําหรับการขออนุญาตและการเสนอขายหลักทรัพย์ที่ออกใหม่

                    (2)  ร้อยละห้าสิบของอัตราค่าธรรมเนียมครั้งต่อไปตามข้อ 8 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 10/2541  เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ  ลงวันที่ 10 เมษายน พ.ศ. 2541   


ข้อ ๒ อัตราค่าธรรมเนียมที่ลดหย่อนตามประกาศนี้ให้มีผลใช้บังคับเฉพาะค่าธรรมเนียมที่ครบกําหนดชําระระหว่างวันที่ 16 ธันวาคม พ.ศ. 2545 จนถึงวันที่ 16 ธันวาคม พ.ศ. 2548


ผู้มีอํานาจลงนาม - ประกาศ   ณ  วันที่  12  ธันวาคม พ.ศ. 2545 

 

 

 

                                                                  (นายประสงค์  วินัยแพทย์)

                                                                          รองเลขาธิการ

                                                                   รักษาการแทนเลขาธิการ

                                        สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ/น.  46/2545

เรื่อง   แบบงบการเงินสําหรับบริษัทหลักทรัพย์

 

  
 

                    อาศัยอํานาจตามความในมาตรา 106 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้ยกเลิก

1. ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 6/2543  เรื่อง  แบบงบดุลและบัญชีกําไรขาดทุน ลงวันที่ 25 กุมภาพันธ์ พ.ศ. 2543
2. ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 44/2543  เรื่อง  แบบงบดุลและบัญชีกําไรขาดทุน (ฉบับที่ 2) ลงวันที่ 12 กันยายน พ.ศ. 2543

ข้อ ๒ ให้บริษัทหลักทรัพย์จัดทํางบการเงินซึ่งประกอบด้วยงบดุล งบกําไรขาดทุน งบแสดงการเปลี่ยนแปลงในส่วนของผู้ถือหุ้น และงบกระแสเงินสด ตามแบบที่แนบท้ายประกาศนี้ โดยถือปฏิบัติตามคําชี้แจงท้ายประกาศนี้ด้วย

          ในกรณีที่บริษัทหลักทรัพย์ใดได้รับใบอนุญาตให้ประกอบธุรกิจเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ. 2522 อยู่ด้วย งบการเงินที่จัดทําตามวรรคหนึ่งให้เป็นไปตามแบบที่ธนาคารแห่งประเทศไทยประกาศกําหนด


ตอน ๓ ประกาศนี้ให้ใช้บังคับกับงบการเงินสําหรับรอบระยะเวลาบัญชีที่เริ่มในหรือหลังวันที่ 1 มกราคม พ.ศ. 2546 เป็นต้นไป 


ผู้มีอํานาจลงนาม - ประกาศ  ณ   วันที่  19 ธันวาคม 2545

 

 

 

                                                     (นายประสาร  ไตรรัตน์วรกุล)

                                                                เลขาธิการ

                                  สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 47/2545

เรื่อง  หลักเกณฑ์ในการคัดเลือกอนุกรรมการเพื่อเป็นองค์คณะพิจารณา

ในฐานะคณะอนุกรรมการวินิจฉัยการเข้าถือหลักทรัพย์

เพื่อครอบงํากิจการ

                                                    

โดยที่เป็นการสมควรประกาศหลักเกณฑ์ในการคัดเลือกบุคคลจากรายชื่ออนุกรรมการวินิจฉัยการเข้าถือหลักทรัพย์เพื่อครอบงํากิจการที่ได้รับความเห็นชอบจากคณะกรรมการ ก.ล.ต. เพื่อทําหน้าที่เป็นองค์คณะพิจารณาเรื่องที่อยู่ในอํานาจหน้าที่ของคณะอนุกรรมการดังกล่าวตามประกาศคณะกรรมการ ก.ล.ต. ว่าด้วยหลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ

อาศัยอํานาจตามความในวรรคสองของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 54/2545  เรื่อง การแต่งตั้งและอํานาจหน้าที่ของคณะอนุกรรมการวินิจฉัยการเข้าถือหลักทรัพย์เพื่อครอบงํากิจการ ลงวันที่ 18 พฤศจิกายน พ.ศ. 2545 สํานักงานคณะกรรมการ ก.ล.ต. จึงออกประกาศไว้ดังต่อไปนี้

การคัดเลือกอนุกรรมการเพื่อเป็นองค์คณะพิจารณาในฐานะคณะอนุกรรมการวินิจฉัยการเข้าถือหลักทรัพย์เพื่อครอบงํากิจการ ให้เป็นไปตามหลักเกณฑ์ดังต่อไปนี้

(1) การหมุนเวียนการปฏิบัติหน้าที่: การหมุนเวียนการปฏิบัติหน้าที่ของอนุกรรมการจากบุคคลกลุ่มที่ 1 ถึงกลุ่มที่ 3 ให้หมุนเวียนอนุกรรมการที่จะประกอบเข้าเป็นองค์คณะพิจารณา โดยเรียงตามลําดับรายชื่อของอนุกรรมการในแต่ละกลุ่มบุคคลที่แจ้งตามประกาศสํานักงานว่าด้วยรายชื่ออนุกรรมการวินิจฉัยการเข้าถือหลักทรัพย์เพื่อครอบงํากิจการ  เว้นแต่อนุกรรมการจากบุคคลกลุ่มที่ 1 ให้มีการหมุนเวียนการปฏิบัติหน้าที่ระหว่างอนุกรรมการซึ่งมีรายชื่ออยู่ในลําดับที่ 1 และอนุกรรมการซึ่งมีรายชื่ออยู่ในลําดับที่ 2 และให้อนุกรรมการซึ่งมีรายชื่ออยู่ในลําดับที่ 3 ปฏิบัติหน้าที่เป็นองค์คณะพิจารณาได้เฉพาะกรณีที่อนุกรรมการซึ่งมีรายชื่อในลําดับที่ 1 และลําดับที่ 2 ไม่สามารถปฏิบัติหน้าที่ได้หรือไม่เหมาะสมที่จะปฏิบัติหน้าที่เป็นองค์คณะพิจารณาเรื่องนั้น

(2)  การสลับลําดับการปฏิบัติหน้าที่ภายในกลุ่มเป็นการชั่วคราว:  ในกรณีที่มีเหตุอันสมควรที่ทําให้อนุกรรมการคนใดซึ่งอยู่ในลําดับที่จะได้รับมอบหมายให้เป็นองค์คณะพิจารณาเรื่องหนึ่ง ไม่สามารถปฏิบัติหน้าที่ได้หรือไม่เหมาะสมที่จะปฏิบัติหน้าที่เป็นองค์คณะพิจารณาเรื่องนั้น ให้สลับลําดับการปฏิบัติหน้าที่ของอนุกรรมการคนนั้นกับอนุกรรมการในกลุ่มเดียวกันซึ่งมีรายชื่ออยู่ในลําดับที่จะทําหน้าที่เป็นคนถัดไปเป็นการชั่วคราว

(3)  อนุกรรมการจากบุคคลกลุ่มที่ 2 และ/หรือบุคคลกลุ่มที่ 3:  ในองค์คณะพิจารณาเรื่องหนึ่ง จะมีอนุกรรมการซึ่งมาจากบุคคลกลุ่มที่ 2 และบุคคลกลุ่มที่ 3  รวม 3 คน หรือเฉพาะบุคคลกลุ่มที่ 2  รวม 3 คน หรือเฉพาะบุคคลกลุ่มที่ 3  รวม 3 คน ก็ได้  ทั้งนี้ ขึ้นอยู่กับประเด็นสําคัญที่ต้องพิจารณาในเรื่องนั้น 

(4) อนุกรรมการจากบุคคลกลุ่มที่ 4:  การคัดเลือกบุคคลจากกลุ่มที่ 4 เพื่อทําหน้าที่เป็น

อนุกรรมการและเลขานุการ ให้คัดเลือกตามขอบเขตความรับผิดชอบในตําแหน่งหน้าที่ของบุคคลดังกล่าวเพื่อให้เหมาะสมกับประเด็นสําคัญที่ต้องพิจารณาในเรื่องนั้น

ประกาศนี้ให้ใช้บังคับตั้งแต่วันที่  1 มกราคม  พ.ศ.  2546 เป็นต้นไป


ผู้มีอํานาจลงนาม -                   ประกาศ   ณ  วันที่  26  ธันวาคม พ.ศ. 2545 

 

 

                                                                     (นายประสาร   ไตรรัตน์วรกุล)

                                                                                  เลขาธิการ

                                            สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่  สจ. 30/2547

เรื่อง  การให้ความเห็นชอบผู้สอบบัญชีในการเสนอขายหลักทรัพย์

ประเภทหนี้โดยนิติบุคคลต่างประเทศ

                             

                   อาศัยอํานาจตามความในมาตรา 61 และมาตรา 89 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ประกาศไว้  ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 8/2547 เรื่อง การให้ความเห็นชอบผู้สอบบัญชีในการเสนอขายพันธบัตรหรือหุ้นกู้ ลงวันที่ 2 กุมภาพันธ์ พ.ศ. 2547


ข้อ ๒ ให้ถือว่าผู้สอบบัญชีที่ลงลายมือชื่อในงบการเงินที่ได้ยื่นสําหรับการเสนอขายหลักทรัพย์ในกรณีดังต่อไปนี้ เป็นผู้สอบบัญชีที่ได้รับความเห็นชอบจากสํานักงาน

                   (1)  ผู้สอบบัญชีของผู้ออกพันธบัตรหรือหุ้นกู้ที่เสนอขายตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายพันธบัตรต่างประเทศหรือหุ้นกู้ต่างประเทศในประเทศไทย เฉพาะในการลงลายมือชื่อเพื่อแสดงความเห็นต่องบการเงินของผู้ออกหลักทรัพย์ดังกล่าว 

                   (2)  ผู้สอบบัญชีของบริษัทที่จัดตั้งขึ้นตามกฎหมายต่างประเทศ ที่เสนอขายหลักทรัพย์ที่ได้รับอนุญาตจากสํานักงาน เฉพาะในการลงลายมือชื่อเพื่อแสดงความเห็นต่องบการเงินของผู้ออกหลักทรัพย์ดังกล่าว


ข้อ ๓ ประกาศนี้ให้มีผลใช้บังคับตั้งแต่วันที่ 1 สิงหาคม พ.ศ. 2547 เป็นต้นไป


ผู้มีอํานาจลงนาม - ประกาศ   ณ  วันที่  14 กรกฎาคม พ.ศ. 2547

 

 

                                                      (นายธีระชัย  ภูวนาถนรานุบาล)

                                                                  เลขาธิการ

                                      สํานักงานคณะกรรมการกํากับหลักทรัพย์และตลาดหลักทรัพย์